সামান্য ‘আলুভাজা’, তার এমন দাম কী করে হয়— এই নিয়ে ইতিমধ্যেই তোলপাড় হতে শুরু করেছে নেট-দুনিয়া। প্রস্তুতকারক সংস্থা জানাচ্ছে, উত্তর ইউরোপের এমন কিছু মশলা ও প্রকৌশল এতে প্রযুক্ত, যা ভয়ঙ্কর দামি। এই পট্যাটো চিপস সম্পূর্ণত হাতে তৈরি। আর এটির নির্মাতা সুইডেনের ওস্তাদ শেফ-বর্গ। সেন্ট এরিক’স ব্রুয়ারির অত্যন্ত দামি বিয়ার ‘ইন্ডিয়া পালে আলে’-র সার্থক অনুপান হতে পারে এই পট্যাটো চিপস, এমনটাই দাবি কোম্পানি ও সুরারসিকদের। তবে,সেন্ট এরিক’স-এর অফিসিয়াল ওয়েবসাইট থেকে জানা গিয়েছে, এই পট্যাটো চিপস একটি সীমিত সংস্করণের মামলা। এ থেকে বিক্রয়লব্ধ আয় দান করা হবে কোনও চ্যারিটি ফান্ডে।